У магілёўскім рэгіёне плануецца таксама стварыць адукацыйны кластар будаўнічай галіны. З яго дапамогай будуць аб’яднаны намаганні ўсіх зацікаўленых партнёраў як ва ўдасканаленні кваліфікацыйнай структуры, так і ў павышэнні кваліфікацыі педагагічных кадраў, але не ў галіне педагогікі і псіхалогіі, дзе ў нас створана трывалая сістэма ў тым ліку і на базе РІПА, а ў тэхналагічнай падрыхтоўцы, вывучэнні імі новых тэхналогій, абсталявання, арганізацыі вытворчасці. З гэтай мэтай будзе арганізавана іх стажыроўка на будаўнічых пляцоўках і ў праектных арганізацыях. Кластар стане своеасаблівай эксперыментальнай пляцоўкай для ўзаемадзеяння партнёраў у нарматыўным, фінансавым, рэсурсным кірунках і ў далейшым стане прататыпам для развіцця адукацыйных кластараў у іншых галінах.